นคร เวชสุภาพร

นคร เวชสุภาพร  เป็นหัวหน้าวงสตริงคอมโบแกรนด์เอ็กซ์ และเป็นบิดาแท้ๆ ของศักดิ์สิทธิ์ เวชสุภาพร นักร้องชื่อดัง

ประวัติ 
นครเกิดเมื่อวันที่ 8 ตุลาคม พ.ศ. 2493 เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ วิทยาลัยบพิตรพิมุข ก้าวเข้าสู่วงการบันเทิงตอน ม.ศ. 5 เมื่อนครได้ก่อตั้งวงสตริงคอมโบแกรนด์เอ็กซ์ ขึ้นมาและเข้าประกวดวงสตริงคอมโบชิงแชมป์ประเทศไทยในปี พ.ศ. 2512, พ.ศ. 2513 และ พ.ศ. 2515 ซึ่งได้รับรางวัลรองชนะเลิศอันดับ 2 และขวัญใจสื่อมวลชนด้วยแนวทางการแต่งตัวที่เข้าตาสื่อ คือแม้จะเล่นเพลงร็อคดุๆ แต่พวกเขาแต่งตัวสุภาพเรียบร้อย ใส่กางเกงขายาวสีดำ เสื้อเชิ้ตสีขาว ผูกเนคไทซึ่งสวนทางกับวงอื่นๆ อย่างเห็นได้ชัดเจน ส่วนรองชนะเลิศอันดับ 1 คือวงมัมมี่ และชนะเลิศคือวงดิอิมพอสซิเบิ้ลของเศรษฐา ศิระฉายา

หลังการประกวด สมาชิกในวงแกรนด์เอ็กซ์บางคนเรียนจบ โดยแต่ละคนแยกย้ายกันไปเรียนต่อในระดับอุดมศึกษา แต่นครยังคงหาสมาชิกวง โดยลงทุนถึงขนาดสละสิทธิ์ไม่เรียนในมหาวิทยาลัยที่สอบเข้าติด แต่เลือกที่จะเรียนในมหาวิทยาลัยเปิดที่เพื่อนนักดนตรีส่วนใหญ่กันอยู่ ทั้งนี้เพื่อความสะดวกในการซ้อมดนตรีและการทำวง

ด้านชีวิตส่วนตัว นครนับถือศาสนาคริสต์ สมรสกับ ธนภรณ์ เวชสุภาพร มีบุตร 3 คน คือ ศักดิ์สิทธิ์ เวชสุภาพร (โต๋) ซึ่งได้รับอิทธิพลทางดนตรีจากนคร และพรรศักดิ์ เวชสุภาพร (เต๋) น้องชายของโต๋ และลูกสาว1คน

หลังจากเลิกจากวงแกรนด์เอ็กซ์ นครได้เปลี่ยนมารับใช้พระเจ้าและบุกเบิกคริสตจัรอภิสุทธิสถาน และได้เป็นศิษยาภิบาลถึงปัจจุบัน

ผลงานสตูดิโออัลบั้ม 
 ลูกทุ่งดิสโก้ ชุดที่ 1
 ลูกทุ่งดิสโก ชุดที่ 2
 เขิน
 ผู้หญิง
 แกรนด์เอ็กซ์ โอ
 บุพเพสันนิวาส
 นิจนิรันดร์
 พรหมลิขิต
 เพชร
 บริสุทธิ์
 ดวงเดือน
 หัวใจสีชมพู
 สายใย
 ขวดโหล 1
 ขวดโหล 2
 นิรันดร์กาล
 อยากให้ความรัก (แก่คนทั้งโลก)
 ได้ไหม (ในฐานะโปรดิวเซอร์เพียงตำแหน่งเดียว)

อ้างอิง

แหล่งข้อมูลอื่น 
 แกรนด์เอ็กซ์
 ศักดิ์สิทธิ์ เวชสุภาพร

บุคคลที่เกิดในปี พ.ศ. 2493
บุคคลที่ยังมีชีวิตอยู่
บุคคลจากกรุงเทพมหานคร 
คริสต์ศาสนิกชนนิกายโปรเตสแตนต์ชาวไทย